Diari Oficial de la Generalitat Valenciana


Sumari del DOGV 3433, del 12-02-1999 (1999/389)

RESOLUCIÓ de 15 de desembre de 1998, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'Urbanisme, de 28 de juliol de 1998, relatiu a l'aprovació definitiva del pla especial per a delimitació d'una àrea de reserva les Pedreres del municipi de Petrer.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3433

Data del DOGV
:   12-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/389


Data del document
:   15-12-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Petrer
    * pla d'urbanisme

RESOLUCIÓ de 15 de desembre de 1998, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'Urbanisme, de 28 de juliol de 1998, relatiu a l'aprovació definitiva del pla especial per a delimitació d'una àrea de reserva les Pedreres del municipi de Petrer. [1999/X389]
  
La Comissió Territorial d'Urbanisme, en la sessió del dia 28 de juliol de 1998, va adoptar el següent
  
Acord
  
"Vist l'expedient de referència i de conformitat amb els següents
  
Antecedents de fet
  
Primer
  
L'ajuntament, en la sessió plenària del dia 23 d'abril de 1998, va acordar la seua aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana de 12 de març de 1998, i en un dels diaris de major difusió provincial el 5 de març de 1998, havent-se presentat dues al·legacions, que van ser desestimades.
  
Segon
  
La documentació està integrada per una memòria informativa i justificativa i plànols de situació i de delimitació
  
Tercer
  
L'objecte d'aquest expedient no és altre que, a l'empara de l'article 99.1 de la LRAU, delimitar una àrea de reserva urbana per a legitimar-hi l'expropiació dels terrenys que inclou, per a la seua adscripció al patrimoni municipal de sòl. Es tracta de l'obtenció del sòl inclòs en l'àmbit del sector UZI-16 de sòl urbanitzable d'ús industrial del Pla General de Petrer, que té una superfície de 251.066 m². Està situat en un enclavament conegut com la Caprala, al nord oest del nucli urbà de Petrer i al marge esquerre de l'autovia Madrid-Alacant.
  
Per a justificar la seua localització, addueixen que es tracta d'una àrea ben comunicada per la seua immediatesa a l'autovia, amb fàcil accés des de Petrer i Alacant. En aquesta zona s'aprofitaria un màxim de superfície tenint en compte allò acusat de la topografia local. D'aquesta manera els costos econòmics necessaris per a afrontar els inevitables desmunts i moviments de terres serien el més competitius possibles i compatibles amb la funcionalitat de la futura actuació industrial. Aquest equilibri costos-funcionalitat no és possible en altres zones per ser encara més acusada l'orografia, i ser per tant necessari disposar de talussos més importants i majors moviments de terres.
  
La finalitat última de la reserva és la generació de sòl industrial en termes de preu de cost que servesca per a pal·liar almenys en part, les necessitats d'aquest per a la implantació d'activitats econòmiques, i suprimir en la mesura del possible l'existència de plusvàlues privades que pogueren suposar un encariment dels costos. L'Ajuntament de Petrer assumeix doncs la direcció del procés de desenvolupament, gestió i execució amb la finalitat de posar en el mercat un sòl industrial en termes de cost raonable, atenent així una necessitat objectiva i peremptòria.
  
Consideracions tecnicojurídiques
  
Primera
  
La tramitació ha estat correcta, conforme al que estableixen els articles 38 i següents de la LRAU, en relació amb l'article 43 del citat text legal.
  
Segona
  
La documentació es considera completa en línies generals de conformitat amb el que estableix l'article 27 de la LRAU. No obstant això, han d'aportar-se els plans corresponents en el mateix format que els continguts en el pla general amb la finalitat de fer possible la seua refosa.
  
Tercera
  
Les determinacions contingudes en aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. No obstant això, i d'acord amb el que manifesta el representant de l'Oficina del Pla de Carreteres de la Conselleria d'Obres Públiques, Urbanisme i Transports al si de la Comissió Informativa d'Urbanisme, es recomana a l'ajuntament que tinga en consideració la necessitat de reservar el sòl requerit per a resoldre la problemàtica que, quant a accessos, puga plantejar el sector industrial UZI-16.
  
Quarta
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial és l'òrgan competent per a l'emissió de dictàmens resolutoris sobre l'aprovació definitiva de plans especials de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/96, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei de Règim Jurídic de les Administracions Públiques i del Procediment Administratiu Comú, i altres disposicions de pertinent aplicació, la Comissió Territorial d'Urbanisme,
  
Acorda
  
Aprovar definitivament el Pla Especial per a la delimitació d'una àrea de reserva Les Pedreres del municipi de Petrer, encara que supeditant la seua publicació i, en conseqüència, la seua eficàcia, a què s'aporten els plans corresponents en el mateix format que els continguts en el Pla General a efectes de fer possible la seua refosa. Tot això sense perjudici de la recomanació a què es refereix la consideració tècnica jurídica tercera.
  
Amb data 14 de desembre de 1998, el president de la Comissió Territorial d'Urbanisme, va resoldre:
  
"Vist l'acord adoptat per la Comissió Territorial d'Urbanisme, en sessió de 28 de juliol de 1998, pel qual es va aprovar definitivament l'expedient de referència, supeditant la seua publicació al compliment de certes condicions, així com la documentació presentada per l'ajuntament amb data 24 de setembre de 1998, que acompleix en tots els seus extrems el referit acord de la Comissió. No obstant l'anterior, es recorda a l'ajuntament la recomanació efectuada per l'Oficina del Pla de Carreteres de la Conselleria d'Obres Públiques, Urbanisme i Transports, quant a la necessitat de preveure la reserva de sòl requerida per a resoldre la problemàtica dels accessos al sector, resolc:
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a efectes de la seua entrada en vigor, conforme al que disposa l'article 59, apartats 2 i 4 de la Llei 6/94 de 15 de novembre, de la Generalitat Valenciana, Reguladora de l'Activitat Urbanística. La publicació de l'aprovació definitiva excusa la seua notificació individualitzada".
  
Contra aquest acord, que no posa fi a la via administrativa, podrà interposar-se recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles 114.a 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels Òrgans Urbanístics de la Generalitat Valenciana, aprovat pel Decret 77/96, de 16 d'abril, del Consell".
  
Alacant, 15 de desembre de 1998.- El president de la Comissió Territorial d'Urbanisme: Fernando Modrego Caballero.